b'\n_START_ARTICLE_\nRubicon TV\n_START_PARAGRAPH_\nRubicon TV er et av Norges f\xc3\xb8rste, og er per i dag ogs\xc3\xa5 et av de st\xc3\xb8rre, private TV-produksjonsselskapene. Selskapet er et heleid datterselskap av Metronome Film & Television AB som eies av Shine Group._NEWLINE_Rubicon er totalleverand\xc3\xb8r av tv-programmer til de nordiske tv-kanalene, og gjennomf\xc3\xb8rer produksjoner basert p\xc3\xa5 egne ideer og innkj\xc3\xb8pte formater._NEWLINE_Administrerende direkt\xc3\xb8r er P\xc3\xa5l Kruke Kristiansen, som h\xc3\xb8sten 2013 tok over etter Lasse Hallberg.\n_START_SECTION_\nAvdelinger\n_START_PARAGRAPH_\nTV-avdelingen har sin prim\xc3\xa6raktivitet i underholdning, fakta, drama og reality. Avdelingen har produsert programmer som Typisk norsk, Deal or No Deal, Jeopardy!, Torsdagsklubben, Golden Goal, Campingliv, Det store korslaget, Familiesagaen De syv s\xc3\xb8stre, Big Brother og Lilyhammer._NEWLINE_Interaktiv-avdelingen var en avdeling som produserte interaktive programmer som Mess-TV, Kjendisjakten, Ordjakten og Frokostquiz._NEWLINE_Rubicon Film AS var et datterselskap av Rubicon TV. Selskapet produserte spillefilmene Switch og Kautokeino-oppr\xc3\xb8ret.'